|  |
| --- |
| **Objekta higiēniskais novērtējums** |
| Valmierā |

|  |
| --- |
| 21.07.2022 |

|  |
| --- |
| 1. **Objekta nosaukums:** Diennakts nometne. |
| 1. **Objekta īpašnieks:** nometnes organizētājs – biedrība “Latvijas Jauniešu pūtēju orķestris”, reģ. Nr. 40008071603, A. Bieziņa iela 9-93, Rīga, nometnes vadītāja – Astrīda Ķēniņa (apl. Nr. RP 000867), tālr. 2953043. |
| 1. **Objekta adrese:** Madonas iela 1, Cesvaine, Madonas novads. |
| 1. **Novērtēšanu veica:** 20.07.2022., Sabiedrības veselības departamenta Vidzemes kontroles nodaļas vides veselības analītiķe Evita Kupča, objekta novērtējumu 18.05.2022. veica Sabiedrības veselības departamenta Vidzemes kontroles nodaļas vecākā inspektore Evita Dmitrijeva (kontroles akts Nr. 0002339922). |
| 1. **Novērtēšanā piedalījās:** objekta pilnvarotais pārstāvis. |
| 1. **Konstatēts**   **6.1. Vispārīgās ziņas par objektu/ objekta raksturojums**  Dokumenta sagatavošana veikta, pamatojoties uz nometnes vadītājas Astrīdas Ķēniņas (nometņu vadītāja apliecības Nr. RP 000867, derīga līdz 05.09.2023.) pieteikumu, lai novērtētu telpu gatavību nometnes darbības uzsākšanai. Nometnes norises vieta –Cesvaines vidusskolā, Madonas ielā 1, Cesvainē, Madonas novadā.  Telpu sastāvs, platība un sanitāri higiēniskais stāvoklis atbilst higiēnas prasībām un nometnes programmai. Ēdināšanu nodrošinās PVD uzraudzībā esošs uzņēmums.  Nometnes dalībnieku izmitināšana paredzēta Cesvaines vidusskolas klašu telpās, kur ir iekārtotas atsevišķas guļamtelpas meitenēm un zēniem. Skolā ir atsevišķas tualetes telpas meitenēm un zēniem, kā arī atsevišķa tualetes telpa personālam. Tualetes priekštelpas aprīkotas ar roku mazgātni. Cesvaines vidusskola nodrošina nometnes dalībniekus ar gultasvietām, matračiem, segām, spilveniem, gultas veļu, bet dvieļi un dzeramā ūdens pudeles nometnes dalībniekiem paredzēti individuālie.  Sanitāro un koplietošanas telpu uzkopšanu veiks skolas personāls. Nometnes īstenošanai ir nodrošinātas nepieciešamās telpu grupas - nodarbību, sadzīves un sanitārās telpas. Ir nodrošināts nepieciešamais aprīkojums - mēbeles, galdi, plaukti, krēsli, higiēniskie līdzekļi (ziepes, roku dvieļi un dezinfekcijas līdzekļi). Tiks noslēgts līgums ar medicīnas darbinieku par ārstniecisko pakalpojumu sniegšanu nometnes laikā.  Izstrādāts tīrīšanas un dezinfekcijas plāns, nometnes telpu mitro uzkopšanu paredzēts veikt katru dienu, tualetes pēc vajadzības, bet ne retāk kā trīs reizes dienā. Dezinfekcijas līdzekļi tiek glabāti bērniem nepieejamā /slēgtā vietā. Uzkopšanas inventārs ir marķēts atbilstoši pielietošanas veidam, katrai telpu grupai paredzēts atsevišķs inventāra komplekts, tualetes inventāru glabā atsevišķi no pārējā uzkopšanas inventāra. Uz nometnes darbības laiku sanitārajās telpās nodrošinās tualetes papīru, ziepes, papīra dvieļus.  Atbilstoši Inspekcijai sniegtai informācijai nometnē tiks nodrošināta iespēja epidemioloģiskās drošības pasākumu ievērošanai Codvid-19 infekcijas izplatības ierobežošanai. Sazinoties ar nometnes vadītāju sniegta informācija par epidemioloģiskās drošības pasākumiem Covid-19 infekcijas izplatības ierobežošanai atbilstoši Veselības ministrijas *Vadlīnijām piesardzības pasākumiem bērnu nometņu organizētājiem*.  Atbilstoši sniegtai informācijai Nometnes norises laikā tiks paredzēti sekojošie pretepidēmiskie pasākumi:  - Bērniem un darbiniekiem pēc nepieciešamības tiks veikts Covid-19 skrīninga tests.  - Nodrošināti dezinfekcijas līdzekļi: ēdināšanas vietā, kā arī brīvai lietošanai aktivitāšu norises vietā.  - Nometnes norises laikā vairākas reizes dienā paredzēta dezinfekcijas veikšana dezinficējot visiem pieejamu ekipējumu, kā arī dezinfekcija ēdināšanas vietā, tualetēs, dezinficējot virsmas kurām pieskaras liels personu skaits.  - Nodrošināta iespēja personas izolēšanai atsevišķā telpā, parādoties akūtas saslimšanas simptomiem, kā arī nodrošināti individuālie aizsarglīdzekļi (sejas maskas, cimdi) lietošanai saslimšanas gadījumā.  Telpu sastāvs, platība un sanitāri higiēniskais stāvoklis atbilst higiēnas prasībām un nometnes programmai.  **6.2. Iekštelpu virsmu apdare**  Telpu sienu un grīdas apdarē izmantoti nekaitīgi materiāli. Grīdas segumi ir bez redzamiem bojājumiem, gludi, neslīdoši, viegli kopjami.  **6.3. Apgaismojums**  Telpu apgaismes ķermeņi ir darba kārtībā. Vizuāli vērtējot, apgaismojums pietiekošs. Apgaismojums pie ēkas ieejas nodrošināts. Logiem nodrošināti aizkari/žalūzijas.  **6.4. Siltumapgāde**  Vasaras periodā netiek paredzēta.  **6.5. Gaisa apmaiņa**  Dzīvojamās telpās ir dabīgā, mākslīgā ventilācija ir dušas un sanitārajās telpās.  **6.6. Ūdens apgāde**  Centralizēta – Cesvaines inženiertehniskie tīkli.  **6.7.** **Kanalizācijas sistēma**  Centralizēta – Cesvaines inženiertehniskie tīkli.  **6.8. Teritorijas labiekārtošana**  Teritorija labiekārtota, sakopta. Nodrošinātas nepieciešamās funkcionālās zonas. Ir organizēta sadzīves atkritumu savākšana atbilstoši higiēnas prasībām: atkritumus uzglabā slēgtas konstrukcijas konteineros.  **6.9. Vides pieejamība**  Netiek vērtēts.  **6.10. Riska faktoru novērtēšana un cita informācija -** nodrošināti dezinfekcijas līdzekļi, roku izsmidzināmie dezinfekcijas līdzekļi |
| **7**. **Slēdziens**  **Cesvaines vidusskola, Madonas ielā 1, Cesvainē, Madonas novadā atbilst higiēnas prasībām.**  *Nometņu organizētājam jāseko līdz aktuālai informācijai par atļauto bērnu skaitu nometnēs un aktuālajām normatīvo aktu prasībām par bērnu nometņu darbības organizēšanu.* |
| 1. **Rekomendējamie pasākumi**     1. Nodrošināt Ministru kabineta 2009. gada 1. septembra noteikumu Nr. 981 “Bērnu nometņu organizēšanas un darbības kārtība” prasību izpildi.    2. Nodrošināt Ministru kabineta 2021. gada 28. septembra noteikumu Nr. 662 “Epidemioloģiskās drošības pasākumi Covid-19 infekcijas izplatības ierobežošanai” (turpmāk – Noteikumi Nr. 662) prasības.    3. Noteikumu Nr. 662 4. punkts nosaka - *Pakalpojumu sniedzējs vai darba devējs ievēro vispārīgās epidemioloģiskās drošības prasības, darbības formai vai nozarei noteiktās speciālās drošības prasības, kā arī attiecīgos ieteikumus epidemioloģiskās drošības prasību ieviešanai. Pakalpojumu sniedzējs vai darba devējs atbilstoši darba specifikai var noteikt papildu prasības šajos noteikumos minētajām epidemioloģiskās drošības prasībām, ja šādu prasību noteikšana ir pamatota ar darba vides drošību, pakalpojumu drošību pakalpojuma saņēmējiem vai organizācijas darbības nepārtrauktību*.    4. Atbilstoši noteikumu Nr. 662 12.1 punktam, lai mazinātu Covid-19 infekcijas izplatības riskus, darba devējs var: 12.11. organizēt visu klātienē strādājošo darbinieku (amatpersonu) testēšanu (tai skaitā ar Covid-19 rutīnas skrīninga testu). Šādā gadījumā testēšanas izmaksas tiek segtas no darba devēja (nometnes organizētāja) līdzekļiem.    5. Nometņu darbības laikā ievērot Veselības ministrijas “Vadlīnijas piesardzības pasākumiem bērnu nometņu organizētājiem” vai aktuālajiem piesardzības pasākumiem, ja tādi tiks rekomendēti pēc Atzinuma saņemšanas, laikā līdz nometnes darbības uzsākšanai.    6. Sekot līdzi Slimību profilakses un kontroles centra sniegtajām rekomendācijām.    7. Ja vasarā – peldsezonas laikā, nometnes darbības vietā ir paredzēta nometnes dalībnieku peldēšanās, nometnes organizētājs ir atbildīgs par peldūdens pārbaudi un nepieciešamības gadījumā Veselības inspekcijas amatpersonām tiks uzrādīts apliecinājums (testēšanas pārskats) par peldūdens atbilstību Ministru kabineta 2017. gada 28. novembra noteikumu Nr. 692 “Peldvietas izveidošanas, uzturēšanas un ūdens kvalitātes pārvaldības kārtība” prasībām. Nometnes laikā peldēšanās pieļaujama tikai drošās peldvietās un dienas gaismā. Peldēšanos organizē peldvietās, kas iekļautas valsts monitoringa programmā vai kurās pirms nometnes darbības uzsākšanas ir veikta peldvietas ūdens kvalitātes pārbaude jebkurā šajā jomā akreditētā laboratorijā. |

|  |  |
| --- | --- |
| Sabiedrības veselības departamenta  Vidzemes kontroles nodaļas vadītājs | Kalvis Latsons |

|  |
| --- |
| Evita Kupča, 64471256, 27039032 |
| evita.kupca@vi.gov.lv |